{"text_format":"5","workbook":"xls","n_sheets":1,"sheets":["EConReport"],"read":"whole","date_system":"1900","formulas":"cached_only"}

{"sheet":"EConReport","index":0,"n_rows":16,"n_cols":6,"rows_kept":16,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Pravilnik o rokovima i postupcima praćenja i izvještavanja o provedbi akata strateškog planiranja od nacionalnog značaja i značaja za jedinice lokalne i područne (regionalne) samouprave"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Marijana Ribičić","PRAVILNIK","Poštovani gospodine Grga Kostelac, \nOdgovor na Vaše pitanje ćete naci u Zakonu o regionalnom razvoju Republike Hrvatske NN 147/14, 123/17, 118/18, koji je na snazi od 01.01.2019. Nadzor nad koordinatorima obavlja Ministarstvo regionalnog razvoja, koje može ukinuti regionalnog koordinatora ukoliko ne obavlja zadaće sukladno Zakonu.","Primljeno na znanje","Primljeno na znanje"]
[2,"Grga K","PRAVILNIK","čl. 6. st. 1. navodi da su regionalni i lokalni koordinatori \"odgovorni\" i \"dužni\". Međutim, nigdje se ne navodi što u slučaju kad koordinatori nisu imenovani. Nadalje, nigdje se ne navodi što ako koordinatori ne izvršavaju dužnosti ili su neodgovorni. Nigdje se ne navodi što ako se izvješća ne dostave i na javno dostupnim mrežnim stranicama ne objave. Dakle, ovo je još jedan propis koji će biti \"mrtvo slovo na papiru\" odnosno neće se poštivati i zbog toga neće nitko snositi posljedice. Isto kao što nitko ne snosi odgovornost kad ovakav nefunkcionalan pravilnik predloži.","Primljeno na znanje","Prema Zakonu o sustavu strateškog planiranja i upravljanja razvojem Republike Hrvatske (Narodne novine, broj: 123/17), članak 35., članak 36., definirana je Organizacija poslova strateškog planiranja u jedinicama lokalne i područne (regionalne) samouprave, kao i uloga i zadaće lokalnoga koordinatora."]
[3,"GRAD ZAGREB ","Temeljni pojmovi,\nČlanak 2.","Grad Zagreb, Gradski ured za strategijsko planiranje i razvoj Grada\n\nČl.2, St. 12\nSkrećemo pažnju na pogrešku u određenju značenja pojma \"regionalni koordinator\"","Prihvaćen","Dio teksta je izmijenjen."]
[4,"Primorsko-goranska županija","Temeljni pojmovi,\nČlanak 2.","Dio teksta „projekata) je informacijska baza razvojnih projekata koji su u pripremi od strane javnih tijela“ ne pripada definiciji pojma regionalni koordinator.","Prihvaćen","Dio teksta je izmijenjen."]
[5,"GRAD ZAGREB ","Ciljevi praćenja i izvještavanja,\nČlanak 5.","Grad Zagreb, Gradski ured za strategijsko planiranje i razvoj Grada\n \"utvrđivanje nenamjernih pozitivnih i negativnih posljedica provedbe planskih dokumenta\"  -  Predlažemo unijeti formulaciju kojom bi se propisala analiza utvrđenih pozitivnih i negativnih posljedica, te davanje prijedloga za ublažavanje negativnih i poticanje pozitivnih posljedica.\n\n\"osiguravanje transparentnosti i odgovornosti za korištenje...\" - Predlažemo riječ \"osiguranje\" zamijeniti riječju \"unapređenje\" ili \"doprinos\"","Nije prihvaćen","Nenamjerne pozitivne i negativne posljedice provedbe planskih dokumenta se utvrđuju, a u praksi one mogu biti temeljene na različitim analitičkim postupcima. \n\nIzraz „osiguranje“ definirano je Zakonom o sustavu strateškog planiranja i upravljanja razvojem Republike Hrvatske, (Narodne novine, broj: 123/17)."]
[6,"Javna ustanova \"Regionalna razvojna agencija Primorsko-goranske županije\"","Obveze i način praćenja i izvještavanja o provedbi akata strateškog planiranja,\nČlanak 6.","Predlaže se detaljnije definiranje uloge regionalnih i lokalnih koordinatora u aktivnostima praćenja i izvještavanja o provedbi akata strateškog planiranja sukladno Zakonu, te prikupljanju i unosu pokazatelja o provedbi akata strateškog planiranja u Informacijski sustav za strateško planiranje i upravljanje razvojem, zbog pretpostavke da će se pojedini projekti nominirani u lokalnim programima razvoja i regionalnom programu razvoja preklapati, čime će doći do mogućeg udvostručavanja podataka o fazi realizacije pojedinog projekta, kao i udvostručavanja administrativnih procedura unošenja istih podataka. \nPredlaže se da se regionalnom koordinatoru omogući dobivanje administrativnih ovlasti za uvid u podatke kojima će raspolagati lokalni koordinator.","Primljeno na znanje","U Pravilniku, članak 20. navodi se Priručnik o strateškom planiranju kojim je definirana metodologija i postupci kao i način upravljanja"]
[7,"GRAD ZAGREB ","II. ROKOVI I POSTUPCI PRAĆENJA I IZVJEŠTAVANJA O PROVEDBI AKATA STRATEŠKOG PLANIRANJA,\nPraćenje i izvještavanje dugoročnih akata strateškog planiranja","Grad Zagreb, Gradski ured za strategijsko planiranje i razvoj Grada\n\nu stavcima čl. 7 sugeriramo na odgovarajućem mjestu dopunu teksta s riječima \"za prethodnu godinu\"","Prihvaćen","Tekst je dopunjen prema prijedlogu."]
[8,"GRAD ZAGREB ","Praćenje i izvještavanje srednjoročnih akata strateškog planiranja,\nČlanak 8. ","Grad Zagreb, Gradski ured za strategijsko planiranje i razvoj Grada\n\nČl.8, St.3\nMišljenja smo da je predviđeni rok prekratak, a ujedno se postavlja pitanje ne/usklađenosti rokova za ZRRRH","Nije prihvaćen","Svi zakonski akti koji u sebi uključuju odredbe Zakona o sustavu strateškoga planiranja i upravljanja razvojem Republike Hrvatske (Narodne novine, broj: 123/17) uskladit će se s istim."]
[9,"Primorsko-goranska županija","Praćenje i izvještavanje srednjoročnih akata strateškog planiranja,\nČlanak 8. ","Potrebno je navesti u stavku (3) da se radi o planovima razvoja jedinica lokalne ili područne (regionalne) samouprave.\n\nIzvještavanje prema predstavničkim tijelima jedinica lokalne ili područne (regionalne) samouprave o napretku u provedbi posebnih ciljeva i ostvarivanja pokazatelja ishoda iz plana razvoja (odnosno strateških dokumenata analognih planovima razvoja) već se provodi u okviru godišnjeg izvještavanja o izvršenju proračuna jedinica lokalne ili područne (regionalne) samouprave. \n\nIzvješća o izvršenju proračuna sadrže sve ključne elemente za praćenje ostvarenosti plana razvoja: opise realiziranih projekata, programa i aktivnosti, financijsku realizaciju, pokazatelje ostvarenosti ciljeva, eventualne poteškoće u provedbi itd. \n\nNadalje, rok do 1. ožujka je prekratak jer u tom periodu jedinice lokalne i područne (regionalne) samouprave ne mogu raspolagati s podacima potrebnim za izradu izvješća o realizaciji plana razvoja. Rok bi trebao biti isti kao i za izvještavanje o izvršenju proračuna jedinica lokalne ili područne (regionalne) samouprave.","Prihvaćen","Tekst je nadopunjen prema prijedlogu."]
[10,"GRAD ZAGREB ","Praćenje i vrednovanje kratkoročnih akata strateškoga planiranja,\nČlanak 9. ","Grad Zagreb, Gradski ured za strategijsko planiranje i razvoj Grada\n\nČl.9, St.4\nPredlažemo da se izostavi polugodišnje izvještavanje","Nije prihvaćen","Zakonom o sustavu strateškog planiranja i upravljanja razvojem Republike Hrvatske, (Narodne novine, broj: 123/17), članak 26. definirano je izvještavanje."]
[11,"Primorsko-goranska županija","Praćenje i vrednovanje kratkoročnih akata strateškoga planiranja,\nČlanak 9. ","Dovoljno je da jedinice lokalne ili područne (regionalne) samouprave podnesu samo godišnje izvješće o provedbi mjera, aktivnosti i projekata te ostvarivanju pokazatelja rezultata iz kratkoročnih akata strateškog planiranja Koordinacijskom tijelu. Podaci temeljem kojih se izrađuju izvješća imaju veću točnost i pouzdanost ukoliko se prikupljaju na godišnjoj razini.","Nije prihvaćen","Zakonom o sustavu strateškog planiranja i upravljanja razvojem Republike Hrvatske, (Narodne novine, broj: 123/17), članak 26. definirano je izvještavanje."]
[12,"GRAD ZAGREB ","Polugodišnje i godišnje izvješće o provedbi provedbenih programa jedinica lokalne i područne (regionalne) samouprave,\nČlanak 20.","Grad Zagreb, Gradski ured za strategijsko planiranje i razvoj Grada\npredlažemo da se izostavi polugodišnje izvještavanje","Nije prihvaćen","Zakonom o sustavu strateškog planiranja i upravljanja razvojem Republike Hrvatske, (Narodne novine, broj: 123/17), članak 26. definirano je izvještavanje."]
[13,"Primorsko-goranska županija","Polugodišnje i godišnje izvješće o provedbi provedbenih programa jedinica lokalne i područne (regionalne) samouprave,\nČlanak 20.","S obzirom da provedbene programe jedinica lokalne ili područne (regionalne) samouprave donose izvršna tijela istih, izvještavanje o provedbi tih provedbenih programa bi trebalo biti usmjereno prema izvršnim tijelima, a ne prema predstavničkim tijelima.\n\nKao što je u prethodnom komentaru navedeno, polugodišnje izvještavanje neće dati točne podatke za zaključivanje, stoga nije potrebno. \n\nSadržaj izvješća o provedbi provedbenih programa jedinica lokalne i područne (regionalne) samouprave bi trebao biti izveden iz izvješća o izvršenju proračuna jedinica lokalne ili područne (regionalne) samouprave (barem u većem dijelu).","Prihvaćen","U tekstu članka 20. briše se „predstavničkom“ i umjesto toga dodaje se „izvršnom“."]